કાશીબા પણ હસી પડ્યાં. જમણા હાથની કોણી ડાબા હાથની હથેળીમાં મૂકીને, જમણા હાથની હથેળીને કાટખૂણે વાળીને ફેણવાળો નાગ ડોલતો હોય એમ હાથ હલાવ્યો.' હું તો દસ વર્ષની ઢબૂડી હતી ત્યારથી બંગલાની સેવા કરું છું. મોટા શેઠ જીવતા હતા ત્યારે એમણે પણ તમારા સસરાને ક્યારેય ચાવી નહોતી આપી. કાલે શેઠ યાત્રાએ જશે તોય તમારા બેમાંથી એકેયના વરને ચાવી નહીં આપે. એમની ગેરહાજરીમાં તો વિભાશેઠ મોભી બનશે પણ એનેય ચાવી તો નહીં જ મળે.'